Eurovision Song Contest 2011

Eurovision Song Contest 2011 bol 56. ročník súťaže Eurovision Song Contest. Uskutočnil sa vo víťaznej krajine predchádzajúceho ročníka, v Nemecku, v meste Düsseldorf.

Semifinálové kolá sa uskutočnili 10. a 12. mája. Finále sa konalo 14. mája; okrem kvalifikantov zo semifinále sa ho zúčastnili aj členovia tzv. Veľkej päťky (Nemecko, Francúzsko, Spojené kráľovstvo, Taliansko a Španielsko).

Súťaž tradične patrí medzi najsledovanejšie podujatia sveta, podľa oficiálnych údajov EBU sledovalo finále tohoto ročníka približne 70 miliónov divákov.

Slovensko na ESC 2011 
Slovensko v zastúpení Slovenskej televízie (STV) dvakrát oficiálne vyhlásilo, že sa na 56. ročníku Eurovision Song Contest nezúčastní. Ako dôvod STV uviedla nedostatok financií.

Prvýkrát sa STV verejne vyjadrila k neúčasti na ESC 1. decembra 2010. Koncom roka 2010 sa však krajina objavila na oficiálnom zozname zúčastnených krajín. Nové vedenie televízie, ktoré nastúpilo od 1. januára 2011, však už 7. januára neúčasť Slovenska potvrdilo. Napriek tomu Slovensko na zozname zúčastnených krajín zostalo a 17. januára 2011 bolo oficiálne zaradené do druhého semifinále, ktoré sa uskutočnilo 12. mája 2011. Dôvodom bolo, že EBU nedostala formálny dokument o odhlásení Slovenska zo súťaže.

RTVS nedospela k dohode s EBU ohľadne odpustenia vstupného poplatku. Hľadala preto najefektívnejšie finančné riešenie, ako sa Eurovízie zúčastniť (dôvodom zmeny rozhodnutia bola hrozba vysokej pokuty).

18. februára sa verejnosť dozvedela informáciu o reprezentácii Slovenska na Eurovision 2011. Súťaže sa nakoniec zúčastnili spevácke dvojičky Twiins (Veronika Nízlová a Daniela Nízlová) s piesňou I'm Still Alive, ktorú slovenské publikum malo možnosť prvýkrát počuť v rádiu Expres 4. marca 2011.

Hlasovanie 
Twiins skončili v semifinále s 48 bodmi na 12. mieste.

Hlasovanie pre Slovensko v 2. semifinále:

Hlasovanie Slovenska v 2. semifinále:

Hlasovanie Slovenska vo finále:

Kurzívou je označený víťaz danej časti.

Miesto konania 
10. októbra 2010 bola za miesto konania súťaže vyhlásená Esprit arena v Düsseldorfe. Nemecko bude usporiadateľom Eurovízie prvýkrát od spojenia dvoch nemeckých krajín. Taktiež prvýkrát od zavedenia Veľkej päťky v roku 2000 usporiada Eurovision jej člen.

Ponuku od stanice NDR (Norddeutscher Rundfunk) na usporiadanie súťaže dostalo 23 nemeckých miest. Záujem prejavilo osem: Berlín,Hamburg, Hannover, Gelsenkirchen, Düsseldorf, Kolín nad Rýnom, Frankfurt nad Mohanom a Mníchov. 21. augusta 2010 boli verejne prezentované 4 mestá, ktoré oficiálne podali prihlášku:
 Berlín: veľký stan pri hangároch bývalého letiska Berlín-Tempelhof
 Düsseldorf: Esprit Aréna
 Hamburg: Hamburské výstavisko
 Hannover: Hannoverské výstavisko

Účastníci

Rozdelenie košov

Semifinále 
V dvoch semifinálových kolách sa spolu zúčastnilo 38 krajín.

1. semifinále 
 V 1. semifinále má možnosť hlasovať všetkých 19 zúčastnených krajín, Španielsko a Spojené kráľovstvo.
 Po prvýkrát na Eurovision Song Contest zaznela swahilčina

2. semifinále 
 V 2. semifinále má možnosť hlasovať všetkých 19 zúčastnených krajín, Francúzsko, Nemecko a Taliansko.

Finále 
 Automatickými finalistami sú krajiny "Veľkej päťky". Ide o krajiny, ktoré najviac finančne prispievajú  do rozpočtu Európskej vysielacej únie (EBU).
 Z každého semifinále sa kvalifikovalo 10 krajín. 
 Hlasovacie právo majú všetky zúčastnené krajiny tohto ročníka.

Návraty 
Títo interpreti sa vrátili po minulej účasti aj do tohto ročníka.

Referencie

Iné projekty 

Veľká cena Eurovízie
2011 v Nemecku